Lolland-Falsters Stifts-Tidende, 1847-02-06
(Jndsendt.)¬ J Nr. 15 af denne Tidende for d. A. er det betydelige Sammenskud af Korn, der af HorrebySogns mere velhavende Beboere er tilveiebragt, for at udsælges til Sognets Jndsiddere og jordløse Huusmænd, for nedsat Priis, omtalt med en Anerkjendelse, som vistnok er tilfulde fortjent. Derimod maa dette Jnserat, hvad Nørre Ørsløv og Karleby Sogne angaaer, suppleres derhen, at der i Nørre Ørsløv Sogn ligeledes er bragt et frivilligt Sammenskud istand, hvorved der iaar vil blive udsolgt 10 Tdr. 6 Skpr. Rug og 21 Tdr. 7 Skpr. Byg til den bestemte Priis af 5 Rbd. 2 Mk. for 1 Tde. Rug, og 3 Rbd. 2 Mk. for 1 Tde. Byg, og i Karleby Sogn, ligeledes 8 Tdr. 3 Skpr. Rug og 17 Tdr. 2 Skpr. Byg til en Priis af 4 Rbd. 4 Mk. for 1 Tdr. Rug og 3 Rbd. 2 Mk. for 1 Tde. Byg. For hele Pastoratet udgjør det frivilligt tegnede Korn altsaa 39 Tdr. 3 Skpr. Rug og 69 Tdr. 3 Skpr. Byg, eller i Alt 108 Tdr. 6 Skpr. Korn, hvorved paa denne Maade mange stræbsomme Familiers trykkende Kaar betydeligt ville lettes. Paa disses Vegne tør jeg derfor, ogsaa ved denne Leilighed, takke samtlige Bidragende for det christelige og kjærlige Sind, de ogsaa iaar saaledes have lagt for Dagen, og især saavel Hr. Kammerherre Classen som Sogneforstanderne i alle 3 Sogne, ved hvis utrættelige Bestræbelser dette trøstelige og glædelige Resultat fornemmelig er opnaaet. Det bør heller ikke lades ubemærket, at Nørre Ørslov Sogn ingen Deel faaer i den af Fideicommisset tilstaaede, i forrige Jnserat om denne Gjenstand omtalte, Godtgjørelse, og at Karleby Sogn har besluttet, at anvende den det tilfaldende Deel af samme til, efter et andet af Kammerherre Classen gjort Tilbud, derfor at indkjøbe Brænde for nedsat Priis til Sognets Trængende. Ligesom jeg haaber, at det maa fremgaae af Forananstaaende, at christeligt Sind og kjærlig Hjælpsomhed ikke her ere uddøde, saaledes kan dette ogsaa skjønnes, deraf, at der i forrige Aar ligeledes blev sammenskudt i Karleby Sogn 16 Tdr. Rug og 17 1/2 Tde. Byg, i Horreby Sogn 19 1/2 Tdr. Rug og 21 1/2 Tdr. Byg, og i NørreØrslov Sogn 14 Tdr. 5 Skpr. Rug og 18 Tdr. 1 Skpe. Byg, der udsolgtes i de 2 førstnævnte Sogne til en Priis af 20 Mk. for 1 Tdr. Rug og 16 Mk. for 1 Tdr. Byg, og i det sidstnævnte til en Priis af 3 Rbd. for 1 Tde. Rug og 2 Rbd. for 1 Tde. Byg. Naar lignende Sammenskud ikke allevegne komme istand iaar, da de saa høiligt kunde behøves næsten overalt, da har det vel sin Grund deels deri, at den maadelige Høst har svækket Manges Evne til at hjælpe, deels vel ogsaa deri, at de Mænd, som tage sig af denne Sag, have flere temmelig store Vanskeligheder at kjæmpe imod. Saaledes er det ikke sjeldent Tilfældet, at den bedste Villie til frivillige Bidrag findes hos dem, der have mindst Evne, og omvendt, og at Fordelingen af denne indirecte Hjælp fremkalder langt mere Critik og Misfornøielse, end Uddeelingen af den directe Hjælp, der ellers ydes Trængende. Saasnart altsaa enten Arbeidslønnen er steget saa høit, at den staaer i Forhold til Brødkornets Priis, eller denne er dalet igjen, saa at den staaer i Forhold til Arbeidernes Fortjeneste, er denne indirecte Hjælpemaade vist ikke at anbefale, og vil da ogsaa falde bort af sig selv. Men naar Kornets Priis pludseligt stiger til det Dobbelte og Tredobbelte, uden at Arbeidslønnen stiger eller kan stige ligesaa meget, da er det baade grusomt og uklogt at henvise Enhver, der ved disse Omstændigheder kommer i uforskyldt Trang, til den almindelige Fattigforsørgelse; grusomt, fordi ærekjære Arbeidere ville lide saare meget baade legemligt og aandeligt Ondt, før de beqvemme sig til at søge denne, og uklogt, fordi det her, som overalt er det første Skridt, som koster. Enhver, der har nogen Erfaring i et Fattigvæsens Bestyrelse, veed nemlig ogsaa, at Æresfølelsen længe holder mangen en Trængende tilbage fra at søge egentlig Fattighielp; men er det tunge Skridt, at anholde om denne, først engang gjort, da falder det langt lettere at vedblive at søge den, og da er det som oftest meget vanskeligt, at faae Den, der eengang er indtraadt i de Forsørgedes Klasse, tilbage igjen i Deres, som kunne og ville forsørge sig selv. Af disse Grunde maa jeg, selv om jeg vil holde Fristelsen til Forbrydelser aldeles udenfor Betragtningen, endnu i Aar ansee forannævnte inddirecte Hjelpemaade ved frivillige Sammenskud af Korn, der udsælges til nedsat Priis, uagtet alle dermed forbundne Vanskeligheder og Uleiligheder, for høilig at anbefale allevegne, hvor det er muligt at faae det iværksat. Karleby, den 5te Febr. 1847. O. D. Lütken.